laion/Wikipedia-Exotic huggingface dataset:
מרי-פרנס פיסיי

מרי-פרנס פיסיי (בצרפתית: Marie-France Pisier;‏ 10 במאי 1944 – 24 באפריל 2011) הייתה שחקנית קולנוע צרפתייה. פיסיי נולדה בדה לאט שבהודו-סין הצרפתית (בתחומי וייטנאם של ימינו) בה שימש אביה כעובד ציבור קולוניאלי. אחותה אוולין פיסיי היא מדענית מדינה אשר הייתה נשואה לפוליטיקאי ברנאר קושנר, אחיה ז'יל פיסיי הוא פרופסור וחבר באקדמיה הצרפתית למדעים, כשהייתה בת 12 עברה משפחתה לפריז. ב-1962 היא ערכה את הופעתה הקולנועית הראשונה בסרט "Antoine and Colette" של הבמאי פרנסואה טריפו, איתו גם הייתה בקשר רומנטי, על אף שהיה נשוי. לאחר מכן הופיעה בסרטים נוספים שלו, כגון "Baisers volés" ו"אהבה במנוסה". היא שיחקה בסרט האמריקאי "מעבר לחצות" ולאחר מכן במיני הסדרה האמריקאית "The French Atlantic Affair". ב-1979 גילמה את שרלוט ברונטה בסרט "האחיות ברונטה". ב-1981 גילמה את קוקו שאנל בדרמה ההיסטורית "Chanel Solitaire", בשנה זו גם שיחקה בסרטו של רוז'ה ואדים "The Hot Touch". ב-1982 גילמה אישה המגלה שבעלה בוגד בה בקומדיה "Les Nanas". ב-1988 שיחקה בסרט "L'Œuvre au noir" המבוסס על ספר של מרגריט יורסנאר. מנישואיה השניים נולדו לה בן ובת. ב-24 באפריל 2011, בגיל 66, נמצאה מתה בבריכת השחייה שלה על ידי בעלה. בין הסופדים לה היה גם נשיא צרפת באותה תקופה, ניקולא סרקוזי. מדיה וקבצים בנושא מרי-פרנס פיסיי בוויקישיתוף מרי-פרנס פיסיי, במסד הנתונים הקולנועיים IMDb (באנגלית) מרי-פרנס פיסיי, באתר AllMovie (באנגלית) מרי-פרנס פיסיי, במסד הנתונים הקולנועיים KinoPoisk (ברוסית) מרי-פרנס פיסיי, באתר "Find a Grave" (באנגלית)
ריפוד עכוז וירכיים

ריפוד עכוז וירכיים הוא לבוש המשמש להגדלת הגודל הנראה של הירכיים והישבן על מנת להגדיל את יחס המותניים-הירך לכאורה, מה שמרמז על צורת גוף נשית (אנ') יותר. הוא משמש את שני המינים: נשים המעוניינות להגדיל את האטרקטיביות של גופן אך גם טרנסג'נדרים, קרוסדרסרים ודראג קווינס משתמשים בריפוד. באמצעות המידות של האדם עצמו וטבלת מדידות השוואתיות, ניתן לקבוע עד כמה הריפוד צריך להיות עבה במקומות מסוימים, איפה צריכה להיות הנקודה הרחבה ביותר בירכיים ואיפה אמורה להיות הנקודה המלאה ביותר בישבן. התמונה מימין מראה את האישה הטרנסג'נדרית בלי הריפוד והתמונה השמאלית מראה אותה עם ריפוד הריפוד בנוי כמו תחתונים מרופדים עם כיסים שאליהם ניתן להכניס קטעי ריפוד משווקים על ידי חברות המספקות בגדים לקרוסדרסרים, גרסה זו שהריפוד סופגת לעיתים קרובות ביקורת, המבקרים טוענים כי גרסה זו "גושית" מדי. לפחות חברה אחת מתמחה בייצור ריפודים בהתאמה אישית שתוכננו בהתאם למידות הרוכש, על אף שבגדים אלו עשויים מחומרים טובים ונראים טובים הם יקרים יותר מהגרסאות האחור של הריפוד. Barbara Lynn's Body numerics "Classic Curves Veronica garments". אורכב מ-המקור ב-2007-01-08. נבדק ב-2006-11-04.
יחסי איראן–רומניה

יחסי איראן–רומניה הם יחסי חוץ, כלכלה ותרבות בין רומניה לאיראן. בשנים 1881 ו-1887 פתחה פרס קונסוליות כבוד בגאלאץ ובבראילה. בשנת 1902 כוננו שתי המדינות יחסים דיפלומטיים רשמיים. היחסים נותקו בין התאריכים 14 באוקטובר 1941 ובין 27 ביולי 1946 בעקבות מלחמת העולם השנייה. ב-25 באוקטובר 1965 כוננו יחסים ברמת השגרירות. רומניה הייתה בין המדינות הראשונות שדאגו להכיר בממשל לאחר המהפכה האיראנית, ואיראן בין המדינות הראשונות שהכירו בהנהגה חדשה לאחר המהפכה ב-1989. ב-29 ביולי 2021, מכלית נפט מרסר הותקפה במפרץ עומאן, ובתקיפה נהרגו אזרח רומני, הקפטן של הספינה, ואזרח בריטי. ב-2 באוגוסט אמר שר החוץ של רומניה כי ברור לאחר חקירות שאיראן ביצעה את המתקפה וגינתה את המדינה על כך. בנוסף, הוא ציין כי "אין כל הצדקה לתקיפת אזרחים בכוונה" וכי "אנו ממשיכים לתאם עם השותפים שלנו לתגובה הולמת". כתוצאה מהתקיפה זומן השגריר האיראני ברומניה בדחיפות למשרד החוץ הרומני בבוקרשט. התקרית גונתה גם על ידי ישראל, בריטניה וארצות הברית. רומניה מחזיקה באיראן שגרירות בטהראן. איראן מחזיקה ברומניה שגרירות בבוקרשט. מדיה וקבצים בנושא יחסי איראן–רומניה בוויקישיתוף INTERVIU ÎN EXCLUSIVITATE CU AMBASADORUL IRANULUI ÎN ROMÂNIA Bucureşti-Teheran. Ţărnea (Aspen): România, un stat potenţial prieten al Iranului, dar trebuie prudenţă Relaţii bilaterale - Scurt istoric
יחסי איראן–הונגריה

יחסי איראן–הונגריה הם יחסי חוץ, כלכלה ותרבות בין הונגריה לאיראן. בשנת 1930 נפתחה שגרירות הונגריה בטהראן אך רק בשנת 1964 הוצב בה שגריר. מאידך, איראן פתחה את שגרירותה בהונגריה באוגוסט 1969. לאחר המהפכה האיראנית בשנת 1979, הורחב שיתוף הפעולה הדו-צדדי ומשלחות בכירות ביקרו במדינה האחרת. ביקורו של מר ויקטור אורבן באיראן בשנת 2015 היווה נקודת מפנה ליחסים דו-צדדיים. במהלך ביקור זה נחתמו 10 הסכמים בין הרשויות האיראניות והונגריות בתחומי הכלכלה, הפוליטיקה, התרבות, המדע ותיירות. חוץ מזה שתי המדינות הסכימו להעניק 100 מלגות לסטודנטים המעוניינים במוסדות להשכלה גבוהה. הונגריה מחזיקה באיראן שגרירות בטהראן. איראן מחזיקה בהונגריה שגרירות בבודפשט. מדיה וקבצים בנושא יחסי איראן–הונגריה בוויקישיתוף היחסים בין המדינות, באתר שגרירות איראן בבודפשט אתר על יחסי מדינות
יחסי פורטוגל–רומניה

יחסי פורטוגל–רומניה הם יחסי החוץ בין פורטוגל לרומניה. שתי המדינות כוננו יחסים דיפלומטיים בשנת 1917, ופורטוגל הכירה בעצמאותה של רומניה מאז 1880. שתי המדינות חברות מלאות בנאט"ו ובאיחוד האירופי. בפורטוגל חיים 30,750 אנשים ממוצא רומני. באוקטובר 2013 חתמה רומניה על חוזה לרכישת 12 מטוסי קרב F-16 פייטינג פלקון AM / BM מפורטוגל. הם נכנסו לשירות בחיל האוויר הרומני בין אוקטובר 2016 למחצית השנייה של 2017. בנק המילניום הפורטוגלי פעל ברומניה בין אוקטובר 2007 לנובמבר 2015. פורטוגל מחזיקה ברומניה שגרירות בבוקרשט. רומניה מחזיקה בפורטוגל שגרירות בליסבון ושתי קונסוליות כבוד באסטוריל, ובפורטו. מדיה וקבצים בנושא יחסי פורטוגל–רומניה בוויקישיתוף "Relaţii bilaterale - Scurt istoric". Ambasada României în Republica Portugheză. נבדק ב-8 באוגוסט 2018. {{cite web}}: (עזרה) "Comunitatea românească". Ambasada României în Republica Portugheză. נבדק ב-8 באוגוסט 2018. {{cite web}}: (עזרה) "Romania Finally Settles On Portuguese F-16s". Aviation International News. 18 באוקטובר 2013. אורכב מ-המקור ב-6 באוגוסט 2016. נבדק ב-8 באוגוסט 2018. {{cite web}}: (עזרה) "VIDEO Avioanele F-16 au intrat oficial in serviciul Fortelor Aeriene Romane. Prima reprezentatie pe cerul Romaniei". HotNews.ro. 7 באוקטובר 2016. {{cite web}}: (עזרה) "Clasamentul bancilor cu cele mai spectaculoase cresteri de active". Wall-Street.ro. 3 ביולי 2008. {{cite web}}: (עזרה) "Fuziunea şi integrarea dintre OTP Bank România şi Millennium Bank se va finaliza pe 2 noiembrie". Ziarul Financiar. 29 באוקטובר 2015. {{cite web}}: (עזרה) "Misiuni în România - Ambasada Republicii Portugheze în România". Ministerul Afacerilor Externe. נבדק ב-8 באוגוסט 2018. {{cite web}}: (עזרה) "Consulate onorifice - Consulatul Onorific al României la Estoril". Ambasada României în Republica Portugheză. נבדק ב-8 באוגוסט 2018. {{cite web}}: (עזרה) "Consulate onorifice - Consulatul Onorific al României la Porto". Ambasada României în Republica Portugheză. נבדק ב-8 באוגוסט 2018. {{cite web}}: (עזרה)
Black Magic (שיר של אמינם)

Black Magic (בעברית: קסם שחור) הוא שיר שהוקלט על ידי הראפר האמריקאי אמינם, ביחד עם הזמרת-יוצרת והמפיקה המוזיקלית סקיילר גריי, מתוך אלבומו, Music to Be Murdered By: Side B. השיר יצא לאור ב-25 בדצמבר 2020, על ידי חברות התקליטים אינטרסקופ רקורדס, אפטרמת' אנטרטיינמנט ושיידי רקורדס, ביחד עם שאר שירי האלבום. השיר הגיע למקום השביעי במצעד השירים שבניו זילנד. השיר נכתב על ידי אמינם, סקיילר גריי, ג'ייסון דזוזיו, אליוט טיילור ולואי רסטו והופק על ידי גריי, דזוזיו ואמינם. הוא מכיל בתוכו סוגות מוזיקליות כמו פופ-ראפ והיפ-הופ. השיר נחשב לשיתוף הפעולה התשיעי של אמינם וגריי, שהקודמים לכך הם: "I Need a Doctor" משנת 2011, "Our House" ו-"C'mon Let Me Ride" משנת 2012, "Asshole" משנת 2013, "Twisted" משנת 2014, "Kill for You" ממשנת 2016, "Tragic Endings" משנת 2017, ו-"Leaving Heaven" משנת 2020. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-38 מיליון השמעות. בבית השני של השיר, השורות "But if this is actually happenin', "sucker for pain" / I'm stuck in this radioactive pattern / But her by her motherfuckin' hair's / All I "imagine draggin'" (Dragon)", מתייחסות לסולן של אימאג'ין דראגונז, דן ריינולדס, שהגיב על השימוש של אמינם במונח ההומופובי ("פאגוט"), בשיר "Fall" משנת 2018. סרטון השיר "Black Magic" באתר יוטיוב אמינם, סקיילר גריי, ג'ייסון דזוזיו, אליוט טיילור, לואי רסטו Music to Be Murdered By: Side B by Eminem, Genius (באנגלית) Eminem & Skylar Grey – Black Magic (באנגלית), נבדק ב-2021-01-14 The Official New Zealand Music Chart, THE OFFICIAL NZ MUSIC CHART (באנגלית) Dr. Dre (Ft. Eminem & Skylar Grey) – I Need a Doctor (באנגלית), נבדק ב-2021-01-14 Slaughterhouse (Ft. Eminem & Skylar Grey) – Our House (באנגלית), נבדק ב-2021-01-14 Skylar Grey (Ft. Eminem) – C'mon Let Me Ride (באנגלית), נבדק ב-2021-01-14 Eminem (Ft. Skylar Grey) – Asshole (באנגלית), נבדק ב-2021-01-14 Skylar Grey (Ft. Eminem & Yelawolf) – Twisted (באנגלית), נבדק ב-2021-01-14 Skylar Grey (Ft. Eminem) – Kill for You (באנגלית), נבדק ב-2021-01-14 Eminem (Ft. Skylar Grey) – Tragic Endings (באנגלית), נבדק ב-2021-01-14 Eminem (Ft. Skylar Grey) – Leaving Heaven (באנגלית), נבדק ב-2021-01-14 Black Magic (feat. Skylar Grey), 2020-12-18, נבדק ב-2022-11-23 Philip TrappPublished: December 24, 2020, Eminem Repeatedly References Imagine Dragons in His New Song, Loudwire (באנגלית)
Lilla Stjärna

"Lilla Stjärna" (בעברית: "כוכב קטן") הוא שיר שבוצע על ידי הזמרת השוודית, אליס באבס. השיר ייצג את שוודיה באירוויזיון 1958. השיר נכתב על ידי גונאר ורסן, הולחן על ידי אקה גרהרד ונוצח על ידי דולף ואן דר לינדן. במהלך כתיבת השיר, התעוררו מספר מחלוקות בין המבצעת באבס למלחין גרהרד. במקור, השיר נכתב והולחן על ידי גרהרד בשם "Samma stars lysa för oss två", אך באבס לא התרצתה ממילות השיר. לכן, רשות השידור השוודית, זימנה את הסופר גונאר ורסן על מנת שישכתב את השיר. לאחר שכתוב השיר, השיר שונה לשם "Lilla Stjärna". ב-12 במרץ 1958, השיר בוצע על ידי באבס באירוויזיון. השיר הושר חמישי בסדר ההופעות, לפני דנמרק ואחרי לוקסמבורג. השיר זכה במקום הרביעי עם עשר נקודות. מידע על היצירה "Lilla Stjärna" באתר מיוזיק בריינז Eurovision Song Contest 1958 Eurovision 1958 Results: Voting & Points
יחסי הונגריה–פורטוגל

יחסי הונגריה–פורטוגל הם יחסי החוץ בין פורטוגל להונגריה. שתי המדינות חברות מלאות בנאט"ו ובאיחוד האירופי. אליזבת מתורינגיה, מלכת הונגריה הייתה דודתה של איזבל מאראגון, אשתו של דיניש, מלך פורטוגל. פדרו, דוכס קוימברה ערך ביקור בממלכת הונגריה בין השנים 1425–1428, ולחם עבור זיגיסמונד, מלך הונגריה במהלך המלחמות ההוסיטיות בבוהמיה. האימפריה האוסטרו-הונגרית הכירה ברפובליקה הפורטוגזית הראשונה באוקטובר 1910, לאחר מהפכת אוקטובר בפורטוגל. לאחר התבוסה במלחמת העולם הראשונה, יצאו קרל הראשון, קיסר אוסטריה ומלך הונגריה ומשפחתו לגלות במדירה בפורטוגל. אפונסו קוסטה חתם על חוזה טריאנון לטובת פורטוגל ב-4 ביוני 1920, כחלק מבעלות הברית המנצחות, עמן השיגה הונגריה חוזה שלום אך איבדה חלקים גדולים משטחה. במהלך מלחמת העולם השנייה סייע שגריר פורטוגל בבודפשט, קרלוס סמפאיו גארידו, לכ-1,000 יהודים להימלט מגרמניה הנאצית לפורטוגל. לאחר המלחמה יצא מיקלוש הורטי לגלות באסטוריל בפורטוגל, שם מת בשנת 1957. פורטוגל והונגריה חידשו את היחסים הדיפלומטיים הישירים ב-1 ביולי 1974, לאחר סיום המשטר האנטי-קומוניסטי אסטדו נובו על ידי מהפכת הציפורנים הפורטוגזית ב-25 באפריל 1974. פורטוגל הצטרפה לאיחוד האירופי בשנת 1986, הונגריה הצטרפה אחריה בשנת 2004 לאחר נפילת חומת ברלין בשנת 1989, בה מילאה הונגריה תפקיד מהותי. בשנת 2016, פורטוגל ייצאה סחורות בשווי 200.4 מיליון אירו להונגריה, מתוכם 36.1% מכונות ומכשירים, 16.0% פלסטיק, 13.0% כלי רכב וחלקי רכב ו-6.0% מוצרים כימיים-פרמצבטיים. באותה תקופה הונגריה ייצאה סחורות בשווי 271.7 מיליון אירו לפורטוגל, מתוכם 35.6% מכונות ומכשירים, 26.7% כלי רכב וחלקי רכב, 16.4% מוצרים כימיים-פרמצבטיים ו-3.7% מכשירים אופטיים ודיוק. בשנת 2015 דורגה הונגריה במקום ה-26 בתור לקוחה ובמקום ה-27 כספקית לסחר חוץ פורטוגלי. בסחר החוץ ההונגרי בשנת 2015 פורטוגל הייתה במקום ה-32 בקרב הקונים ובמקום ה-37 בקרב הספקים. פורטוגל מחזיקה בהונגריה שגרירות בבודפשט. הונגריה מחזיקה בפורטוגל שגרירות בליסבון ו-3 קונסוליות כבוד בפונשל, טאווירה ופורטו. מדיה וקבצים בנושא יחסי הונגריה–פורטוגל בוויקישיתוף
אלפרד פפאף

אלפרד פפאף (בגרמנית: Alfred Pfaff‏; 16 ביולי 1926, פרנקפורט – 27 בדצמבר 2008) היה כדורגלן גרמני, ששיחק בעמדת הקשר. זכה עם גרמניה המערבית במונדיאל 1954. פפאף שיחק בעמדת הקשר ובמשך רוב הקריירה בקבוצה איינטרכט פרנקפורט. הוא היה פליימייקר אמיתי בעל שליטה טובה בכדור והתמצא בבעיטות חופשיות נהדרות. נראה שאם פריץ ואלטר לא היה משחק בעמדתו בנבחרת גרמניה המערבית הוא היה מופיע בה יותר פעמים מאשר שבע בלבד. בשנת 1954 אתלטיקו מדריד הציעה לו סכום של 180,000 יורו אך דחה את ההצעה בעקבות סירובה של אשתו לעבור לגור בספרד. הוא זכה עימה באליפות היחידה של המועדון בהיסטוריה ב-1959 ובעונת 1959/60 בגביע אירופה לאלופות פרנקפורט הגיעה לגמר היחיד שלה עד כה. ייתכן שהמשחקים הטובים ביותר של פפאף היו בחצי הגמר בניצחונות 1–6 ו-3–6 על ריינג'רס, שבכל אחד כבש צמד. בגמר הובסו על ידי ריאל מדריד בתוצאה 7–3. פפאף סיים את הקריירה בשנת 1962 בגיל 36, כשהוא כובש במדיה 103 שערי ליגה ב-301 הופעות. במדים הלאומיים פפאף היה שותף לזכייה במונדיאל 1954. לפני כן, ערך את הופעת הבכורה במוקדמות אותו טורניר ב-19 באוגוסט 1953 נגד נורווגיה באוסלו. במונדיאל כבש בתבוסה 8–3 להונגריה בדקה ה-26, אך לא הופיע במשחק הגמר נגדה בו נבחרתו ניצחה במפתיע 2–3 וזכתה בתואר. הופעתו האחרונה הגיעה ב-25 בנובמבר 1956 בעיר הולדתו בהפסד 3–1 לשווייץ. לאחר קריירת הכדורגל שלו, היה הבעלים של פונדק ושל בר ליד אופטוואצ'ה בפרנקפורט. פפאף נפטר ב-27 בדצמבר 2008 בגיל 82, לאחר מחלה ממושכת, ונקבר בבית העלמין שבזיטנפלדן. בשנת 2013 נקרא רחוב על שמו מחוץ לאצטדיון קטן ששמו "רידרוואלד" בארלנבך אם מיי. איינטרכט פרנקפורט אליפות גרמניה: 1959 סגנית גביע אירופה לאלופות: 1959/60 נבחרת גרמניה המערבית גביע העולם: 1954 אלפרד פפאף, באתר Transfermarkt אלפרד פפאף, באתר Fussballdaten.de (בגרמנית) אלפרד פפאף, באתר WorldFootball.net אלפרד פפאף, באתר National Football Teams אלפרד פפאף, באתר FootballDatabase.eu
לחם עם עגבניות

לחם עם עגבניות הוא מאכל מסורתי במספר מטבחים ים תיכוניים. בקטלוניה נקרא "Pa amb tomàquet", ובמיורקה נקרא Pa amb oli או Pamboli (לחם עם שמן). במלטה הוא נקרא Ħobż biż-Żejt (לחם בשמן). המאכל מורכב מפרוסות לחם, לעיתים קלויות, אשר שופשפו בחצי עגבנייה בשלה למען הטעם, בתוספת שמן זית ומלח. לעיתים משופשף הלחם גם בשום לפני הוספת העגבניות. המאכל נחשב למנת הדגל של המטבח הקטלוני ומוגש במסעדות רבות במקום הלחם הרגיל, לצד מאכלים כגון נקניקיות, גבינות, אנשובי, דגים, ירקות קלויים ועוד. לחם שום מדיה וקבצים בנושא לחם עם עגבניות בוויקישיתוף ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
קית' פאוורס

קית' טיירי פאוורס (באנגלית: Keith Tyree Powers; נולד ב-22 באוגוסט 1992) הוא שחקן ודוגמן אמריקאי. פאוורס נולד בסקרמנטו, קליפורניה, לג'ניפר קלארק (לשעבר פאוורס) ולקית' פאוורס האב, הבכור במשפחה בת ארבעה ילדים. הוא התחיל לדגמן בגיל 9, בהשפעת אמו, אך פיתח תשוקה לספורט. הוא שיחק פוטבול בתפקיד תופס בתיכון שלדון. לאחר שסיים את לימודיו בתיכון בשנת 2010, עבר עם אביו ללוס אנג'לס כדי להתמקד בדוגמנות, וחתם בסוכנות וילהלמינה. הוא דגמן עבור קלווין קליין בשבוע האופנה לגברים 2014 במילאנו, והצטלם לפרסומות עבור סירס, JCPenny וסקצ'רס. בשנת 2013, פאוורס קיבל תפקיד בסרט "House Party: Tonight's the Night". לאחר שטס לדרום אפריקה, לצילומי סרט, הוא החליט להתמיד במשחק במשרה מלאה. הוא שיחק בסדרת הטלוויזיה "Tales", וקמרון דרייק בסרט של נטפליקס "Reality High". היה לו תפקיד חוזר בסדרת הטלוויזיה "מעמידות פנים" ותפקיד בסרט הקולנוע "היישר מקומפטון". הוא לוהק לגלם את רוני דבוי "The New Edition Story" ובשנת 2017 שיחק בסרט "–Famous in Love" הוא כיכב גם בסדרה "השלכות" משנת 2019. פאוורס מנהל מערכת יחסים עם השחקנית והזמרת ראיין דסטיני מאז סוף 2017. קית' פאוורס, במסד הנתונים הקולנועיים IMDb (באנגלית) Caraccio, David (14 במרץ 2017). "Sacramento actor Keith Powers of 'Straight Outta Compton' fame reveals concept trailer for his short film". Sacramento Bee (blog). {{cite news}}: (עזרה) Wang, Frances (30 בדצמבר 2016). "Keith Powers: From football fields to the red carpet". Sacramento, California: ABC 10. {{cite news}}: (עזרה) Tinubu, Aramide (26 ביוני 2017). "So ... Here Is Your First Look at BET's New Anthology Series 'Tales'". Jet. נבדק ב-7 בינואר 2018. {{cite news}}: (עזרה) Allen, Kiera. "'#Reality High' is just that — real". The Daily Journal. Kankakee, Illinois. נבדק ב-7 בינואר 2018. {{cite news}}: (עזרה) Dunand, Jérémie (21 במרץ 2017). "The New Edition Story: coup de projecteur sur Keith Powers, bientôt face à Bella Thorne dans Famous in Love" (interview) (בצרפתית). AlloCiné. {{cite news}}: (עזרה) Cerón, Ella (18 באפריל 2017). "This Is the 'Famous in Love' Character Keith Powers Says He Can Relate to Most". Teen Vogue. נבדק ב-1 בינואר 2018. {{cite news}}: (עזרה) Rodriguez, Karla (18 באפריל 2017). "Keith Powers Reveals What It Is Like Working With Bella Thorne". J-14. {{cite news}}: (עזרה) Johnson, Hillary Louise (17 באפריל 2017). "Actor Keith Powers". Sactown magazine. {{cite news}}: (עזרה) "We The Urban". ביולי 2019. נבדק ב-4 בינואר 2020. {{cite web}}: (עזרה)
מדליית הזהב של CNRS

מדליית הזהב של CNRS (באנגלית: The CNRS Gold Medal) הוא פרס המחקר המדעי הגבוה ביותר בצרפת, המוענק על ידי המרכז הלאומי למחקר מדעי, החל משנת 1954. המדליה מוענקת מדי שנה למדענים וחוקרים צרפתים בתחומי המחקר השונים על תרומתם הבולטת לחיוניות ולמוניטין של הארגון. בנוסף המרכז הלאומי למחקר מדעי מעניק מדליות נוספות: מדליית הכסף של CNRS - ניתן לחוקרים על מקוריות, איכות וחשיבות המחקר ברמה הלאומית והבין־לאומית, מדליית הארד של CNRS - ניתן כהוקרה על עבודתו הראשונית של חוקר מבטיח בתחומו, מדליית החדשנות של CNRS - מכירה במחקר מצטיין בתחום הטכנולוגי, הטיפולי, הכלכלי או החברתי ומדליית הקריסטל של CNRS - מתגמלת מהנדסים, טכנאים ואנשי מנהלה. 1954 אמיל בורל - מתמטיקה 1955 לואי דה ברויי - פיזיקה 1956 ז'אק אדמר - מתמטיקה 1957 גסטון דופוי - פיזיקה 1958 גסטון רמון - אימונולוגיה 1959 אנדרה דנג'ון - אסטרופיזיקה 1960 ראול בלאנשארד - גאוגרפיה 1961 פול בוין - פיזיולוגיה 1962 מרסל דלפין - כימיה 1963 רוברט קורייר - ביולוגיה 1964 אלפרד קסטלר - פיזיקה 1965 לואי נל - פיזיקה 1966 פול פסקל - כימיה 1967 קלוד לוי-שטראוס - אתנולוגיה 1968 בוריס אפרוסי - גנטיקה 1969 ז'ורז' שודרון - כימיה 1970 ז'אק פרידל - פיזיקה 1971 ברנרד הלפרן - אימונולוגיה 1972 ז'אק אודין - אימונולוגיה 1973 אנדרה לרוי-גוראן - אתנולוגיה 1974 אדגר לדרר - ביוכימיה 1975 ריימונד קסטינג - פיזיקה וכריסטיאן דשרוש נובלקאונט - אגיפטולוגיה 1976 אנרי קרטן - מתמטיקה 1977 צ'ארלס פהרנבאך - אסטרונומיה 1978 מוריס אלה - כלכלה ופייר ז'אקינו - פיזיקה 1979 פייר צ'מבון - ביולוגיה 1980 פייר ז'יל דה-ז'ן - פיזיקה 1981 ז'ן-מארי להן - כימיה ורולאן מרטין - ארכאולוגיה 1982 פייר ג'וליות - ביוכימיה 1983 אורי שצמן - אסטרופיזיקה 1984 ז'אן ברוסל - פיזיקה, וז'אן פייר ורננט - היסטוריה 1985 פיוטר סלונימסקי - גנטיקה 1986 נניקול מרת'ה לה דוארין - אמבריולוגיה 1987 ז'ורז' קנגילהם - פילוסופיה, וז'אן-פייר סר - מתמטיקה 1988 פיילפ נוזייר - פיזיקה 1989 מישל ז'ובט - ביולוגיה 1990 מארק ג'וליה - כימיה 1991 ז'אק לה גוף - היסטוריה 1992 ז'אן פייר צ'אנגקס - נוירוביולוגיה 1993 פייר בורדייה - סוציולוגיה 1994 קלוד אלגר - גיאופיזיקה 1995 קלוד האג' - בלשנות 1996 קלוד כהן-טנוג'י - פיזיקה 1997 ז'אן רוקסל - כימיה 1998 פייר פוטייר - כימיה 1999 ז'אן קלוד ריזט - מוזיקת מחשבים 2000 מישל לזדונסקי - ביוכימיה 2001 מוריס גודלייר - אנתרופולוגיה 2002 קלוד לוריוס - קלימטולוגיה, וז'אן ג'וזל - אקלימטולוגיה 2003 אלבר פר - פיזיקה 2004 אלאן קון - מתמטיקה 2005 אלן אספה - פיזיקה 2006 ז'אק שטרן - מדעי המחשב 2007 ז'אן טירול - כלכלה 2008 ז'אן וייסנבאך - גנטיקה 2009 סרג' הרוש - פיזיקה 2010 ג'רארד פריי - כימיה 2011 ז'ול הופמן - ביולוגיה 2012 פיליפ דקולה - אנתרופולוגיה 2013 מרגרט בקינגהאם - ביולוגיה התפתחותית 2014 ג'רארד ברי - מדעי המחשב 2015 אריק קרסנטי - ביולוגיה 2016 קלייר וואזן - מתמטיקה 2017 אלן ברילט - פיזיקה, ותיבולט דאמור - פיזיקה 2018 ברברה קאסין - פילוסופיה 2019 תומאס אבבסן - פיזיקה 2020 פרנסואז קומבס - אסטרופיזיקה 2021 ז'אן דליברד - פיזיקה 2022 ז'אן מארי טרסקון - כימיה מדיה וקבצים בנושא מדליית הזהב של CNRS בוויקישיתוף אתר האינטרנט הרשמי של מדליית הזהב של CNRS (באנגלית)
ראובן קרופיק

ראובן קרופיק (נולד ב-22 באוגוסט 1951) הוא מנהל ישראלי, המשמש כיושב ראש בנק הפועלים. לפני כן, כיהן כמנכ"ל כלל תעשיות, ביוטכנולוגיה. ראובן קרופיק נולד במוזסוויל מושבה יהודית במחוז סנטה פה בארגנטינה. עלה לארץ לבד בגיל 17 מארגנטינה והגיע לפנימייה בירושלים. הוא בעל תואר ראשון במדעי החברה (בהתמחות בכלכלה ומדעי המדינה) מהאוניברסיטה העברית בירושלים, במסגרת העתודה האקדמית; ותואר ראשון במשפטים מאוניברסיטת תל אביב. עבד כמורה לתנ"ך. למרות שלמד כלכלה במסלול העתודה האקדמאית, בחר להתגייס אחרי מלחמת יום כיפורים לקצונה קרבית. רק לאחר שסיים את השירות הסדיר המשיך בשירות קבע ככלכלן ביחידת היועץ הכספי לרמטכ"ל. בשירות המילואים הוא התקדם עד לתפקיד מג"ד, אותו מילא מספר שנים בדרגת סא"ל. קרופיק כיהן בעבר כמנכ"ל בכלל תעשיות ביוטכנולוגיה, יזם ומנכ"ל חברת "RDC" בע"מ, ומילא שורת תפקידים ביזמות ובהשקעות עסקיות טכנולוגיות. בין החברות בהן שימש כיו"ר והשתתף בתהליך התפתחותן, בולטות GIVEN IMAGIN, GAMIDA CELL, MEDIWOUND שהונפקו ב-3DV, NASDAQ, ORAMIR וגליל מדיקל שמוזגו לחברות גדולות. במקביל שימש כמרצה מן החוץ בפקולטה לניהול באוניברסיטת בן-גוריון בנגב. קרופיק מכהן כדירקטור חיצוני בבנק הפועלים החל מיום 18 בפברואר 2016, והחל מיוני 2020 מכהן כיו"ר הדירקטוריון. קרופיק מכהן כיו"ר ועדת אסטרטגיה ופיתוח עסקי של הדירקטוריון, כיו"ר ועדת האשראי, יו"ר ועדת ממשל תאגידי ומחזיקי עניין, וכחבר בוועדות ניהול ובקרת סיכונים, טכנולוגיית מידע וחדשנות טכנולוגית, וכן בוועדה למעקב אחר יישום ההסדרים של הבנק עם הרשויות האמריקאיות. קרופיק נשוי ואב לשניים. רון שטיין, ‏מכפר בארגנטינה לצמרת הבנק הגדול: מה מתכנן היו"ר החדש של הפועלים, באתר גלובס, 26 ביולי 2020 ראובן קרופיק, יו״ר בנק הפועלים, בוועידת העסקים בדובאי (באנגלית), באתר Youtube, ‏6 בדצמבר 2020 שירית אביטן כהן, ‏"הון אינו במחסור היום, חלק ממנו יכול לשרת פרויקטים של תשתיות", באתר גלובס, 21 בדצמבר 2021 "הבנקים פיתחו יכולות פינטק - וכולן מכוונות לשיפור השירות", ראובן קרופיק, יו"ר בנק הפועלים, באתר כלכליסט, 26 באפריל 2022 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
לאו כהן (צייר)

לאו כהן ( בגרמנית: Leo Kahn‏; 1894–1983) היה צייר גרמני, שעלה לארץ בשנות ה-30 של המאה ה-20. היה מעצב טקסטיל וצייר. משנות השישים התגורר גם בקריית האמנים בצפת. קאהן נולד בשנת 1894 בברוכסל, גרמניה. הוא שירת בצבא הקיסרות הגרמנית בשנת 1914 בחזית המערבית במלחמת העולם הראשונה ונפצע בעת שירותו הצבאי. לאחר המלחמה למד באקדמיה לאמנויות יפות בקרלסרוהה בין השנים 1919–1920 ובפרנקפורט אצל אלברט אהואייזאן. בשנת 1926 קאהן נסע לברלין (שם פגש והתיידד עם מקס ליברמן), ולאחר מכן הרחיק להולנד וצרפת בחיפוש אחר השראה אמנותית. בשנת 1928 הוזמן לקישוטו של בית כנסת חשוב בעיר מולדתו ברוכסל. קאהן הציג בקרלסרוהה, מינכן, אולם, ציריך ופריז. בשנת 1928 התגורר קאהן בדרום צרפת שם התיידד עם האמן הפאובי החשוב אנדרה דריין. לאחר מכן עבר לגור בפריס ושם ניהל סטודיו עד 1934. במהלך שנות ה-30 החל להתקרב אל החוגים האקספרסיוניסטים בגרמניה וצרפת. לאחר עליית הנאצים לשלטון, בשנת 1936 עלה עם משפחתו לארץ-ישראל והתיישב ברמת-גן. הוא הקים מפעל טקסטיל, אך מכר אותו ונשאר לעבוד בו כמעצב טקסטיל. בשנת 1944 נפל אחד מבניו בקרב באיטליה בבריגדה היהודית. בשנת 1960, לאחר שקיבל פיצויים מגרמניה, התפטר מעבודתו בבית החרושת והקדיש את זמנו לציור. בשנת 1961 רכש בית בקריית האמנים בצפת, בנוסף למקום מגוריו ברמת גן. 1957 - פרס דיזנגוף לאמנות הציור והפיסול, עיריית תל אביב-יפו 1982 - אות יקיר רמת גן לאו כהן, מרכז מידע לאמנות ישראלית | מוזיאון ישראל, ירושלים, באתר museum.imj.org.il